તેમણે તો એમ પણ કહ્યું કે, “ભાજપ વિરુદ્ધ બોલવું એટલે રાષ્ટ્રદ્રોહ કર્યો તેમ માનીને ખોટા કેસ કરાઈ રહ્યાં છે.” આમ, પાટીદારો વિરુદ્ધ થયેલા કેસનો મુદ્દો ઉછાળીને ભાજપ પર પ્રહારો કરીને તેમણે પાટીદારોનાં દિલ જીતવાનો પ્રયાસ કર્યો હતો. કેજરીવાલની સાથે ગુજરાત મુલાકાતે આવેલા ‘આપ’ના નેતા અને પ્રવક્તા કુમાર વિશ્વાસે પણ રાજકોટમાં પત્રકારો સાથે વાત કરી ત્યારે પાટીદાર આંદોલનને યોગ્ય ગણાવ્યું હતું.